CELEX: E2013P0013
Language: et
Date: 2013-07-03 00:00:00
Title: EFTA järelevalveameti 3. juulil 2013 Norra Kuningriigi vastu algatatud hagi (Kohtuasi E-13/13)

10.10.2013   
            
            
               ET
            
            
               Euroopa Liidu Teataja
            
            
               C 294/10
            
         EFTA järelevalveameti 3. juulil 2013 Norra Kuningriigi vastu algatatud hagi
   (Kohtuasi E-13/13)
   2013/C 294/10
   EFTA järelevalveamet, Rue Belliard 35, 1040 Brüssel, Belgia, keda esindavad Xavier Lewis ja Catherine Howdle, on algatanud 3. juulil 2013 EFTA kohtus hagi Norra vastu.
   EFTA järelevalveamet taotleb, et EFTA kohus
   
               1)
            
            
               otsustaks, et kuna Norra Kuningriik ei ole nõuetekohaselt üle võtnud akti, millele on viidatud Euroopa Majanduspiirkonna lepingu IX lisa punktis 23b (direktiiv 2005/60/EÜ rahandussüsteemi rahapesu ja terrorismi rahastamise eesmärgil kasutamise vältimise kohta) ning mida on kohandatud EMP lepingu protokolliga nr 1, artikli 37 lõiget 1, siis on Norra Kuningriik täitmata jätnud oma kohustused, mis tulenevad kõnealusest õigusaktist ja EMP lepingu artiklist 7;
            
         
               2)
            
            
               kohustaks Norra Kuningriiki kandma menetluskulud.
            
         Õiguslik ja faktiline taust ning hagi toetuseks esitatud asjaolud
   
               —
            
            
               Hagiavaldus käsitleb asjaolu, et Norra Kuningriik ei ole nõuetekohaselt üle võtnud akti, millele on viidatud Euroopa Majanduspiirkonna lepingu IX lisa punktis 23b, mida on kohandatud EMP lepingu protokolliga nr 1.
            
         
               —
            
            
               EFTA järelevalveamet on seisukohal, et Norra õigus ei ole kindlustanud nende teatavate isikute tegevuse tõhusat järelevalvet, kes kuuluvad direktiivi ratione personae reguleerimisalasse. Samuti väidab järelevalveamet, et Norra ei ole võtnud meetmeid, et parandada puudujäägid oma siseriiklikus õiguses.
            
         
               —
            
            
               EFTA järelevalveamet on seisukohal, et praegune olukord Norras tähendab, et Norra eirab jätkuvalt direktiivi 2005/60/EÜ, nagu kaasatud EMP lepingu lisadesse, siseriiklikusse õigusesse ülevõtmise kohustust.